Richard Wagamese

Manawan/Wemotaci 

Richard Wagamese ki masinihikeriniwiw, kirika tipatcimo masinahikanik, nac e ki ocitakaniwinik masinactetcitcikaniw e ki atisoketc Cheval indien, kaskina awik e ki takickakotc ka ki wapitak. ka 14 tato konakisiritci namekosi pisimw 1955 ka tato piponikarik, ka poni pimatisitc ni apitc ka 10 konakisiritci nikikw pisimw 2017 ka tato piponikarik nete Kamloops Colombie Britannique askik. Mitceniw e ki cawerimakaniwitc otci omasinahikana, nehirowisi pimatisiwiniw e aiarimotak, tan e ki ici pe macohokotc nehirowisiw esko eki pe aitotowakaniwitcik otci onitcaniciwawa ekockatc e ki matcerakaniwitcik micta warowik. Onikihikwa kewir ekoni e ki totowakaniwiritci, nama tca tapwe ki otci miro mihikowok. Ka nicto piponesitc ki kackitawok kirika octesa, omisa kitci matceakotetcik nac e takocinitcik mamik Minaki ka icinikaterik. Ekoni aspin, takonikeriwok ki makonikowok, ka ki icinikatek La rafle des années 60  e tca iciwrakaniwitcik kitci ki kinoweritakositc aritcikotc, kaskina wiec ki pa tacikew, nac e iti kiciatisitc. Ki makockatcitaw kewir ickoteaporiw, orowitimik ki pa pimatisiw, nama kewir ki otci mirowatcihitiso. Patoc ka ickwa 25 tato piponesitc ki maskowew witcicana. 
Nac mocak tapwatcikewikamikok ki pa tacikew nac ki mi sakitaw e tapwatciketc kirika e masinahiketc. Ekota ka otci matce masinahiketc nac e ki mi akacehakaniwitc tipatcimo masinahikanik. Ki micta sa kotc arimipariw kewir. Awacamec 14 ki tatiniw e ki ocitatc tapwatcike masinahikaniw. 
 Keeper’n Me (1994)
 The Terrible Summer (1996)
 A Quality of Light (1997)
 For Joshua: An Ojibway Father Teaches His Son (2002)
 Dream Wheels (2006)
 Ragged Company (2008)
 One Native Life (2008)
 One Story, One Song (2011)
 The Next Sure Thing (2011)
 Runaway Dreams (2011)
 Indian Horse (2012)
 Him Standing (2013)
 Medicine Walk (2014; trad. Les étoiles s’éteignent à l'aube, 2016)
 Embers : One Ojibway’s Meditations (2016)
 Starlight (2018)
 One Drum (2019)''

Tipanictawin:E matcectakaniwok‎